Sommerro er den eneste skrivemåten som gir språklig mening (satt sammen av sommer + ro). Det er et ganske vanlig stedsnavn.

SSR inneholder såpass mange feil og unøyaktigheter at jeg mener avvik mellom SSR og OSM bør håndteres manuelt, slik at man ikke overskriver riktige data i OSM med upresise data fra SSR.

Jeg har byttet om på name= og alt_name= og flyttet noden bort til det gamle gårdstunet. Dette ses tydelig på flyfoto fra 1954 og er også inntegnet på økonomisk kartverk (der skrevet Sommerro). Sommerroveien 16 ser ut til å være det gamle våningshuset på gården.